Tembung tata krama iku kedadean saka rong tembung yaiku tembung tata lan tembung krama . Miturut Baoesastra Jawa karangan WJS Poerwadarminta tegese tembung tata lan krama iku mangkene :Tegese tembung Tata = 1. Beciking pangetrap (pasang rakit), 2. Becik pangetrape , mawa aturan sing becik, Tegese tembung Krama = 1. (kawi) pratingkah, patrap. 2. (kawi) tata pranata kang becik, suba-sita. 3. (kawi) watak, sipat. 4. (krama ngoko) tembung pakurmatan (ing unggah-ungguhing basa). 5. (krama inggil ) laki – rabi.6. (kawi) bojo.Tembung camboran sing nganggo tembung krama antarane :Kaum krama = wong cilik.Ngapus krama = ngapusi sarana alus.Nyangga krama = ngepenaki rembug.Ngungkak krama = nerak tatanan.Dikramani = dibasani (dijak guneman nganggo tembung krama ).Dikramakake = 1. ditembungake krama 2. (krama inggil) diomah-omahake , dirabekake, dilakekake.Dadi tembung tata krama iku tegese yaiku patrap utawa pratingkah kang becik pangetrape. Ing Serat Nayakawara anggitan KGPAA Mangkunagara IV diterangake ing tembang Dhandhanggula.Werdingkang wasita jinarwi,wruhing kukum iku watakira,adoh marang kanisthane,pamicara puniku,weh reseping sagung miyarsi,tata-krama punika,ngedohken panyendhu,kagunan iku kinarya,ngupa boga dene kalakuwan becik,weh rahayuning angga.Saben bangsa nduweni tata krama dhewe, tata kramane wong Jepang, Eropah beda karo tata kramane wong Jawa. Samono uga tata-krama kang lumaku dhek jaman biyen beda karo jaman saiki . kang perlu digatekake , yaiku : yen kita pinuju ana ing kalangan liya kang nduweni tata- krama dhewe, kita sing bisa nglarasake dhiri marang swasana ing